CELEX: 22008A0312(01)
Language: hr
Date: 2008-02-25 00:00:00
Title: Sporazum između Europske zajednice i Hašemitske Kraljevine Jordana o određenim aspektima usluga u zračnom prometu

11/Sv. 128
            
            
               HR
            
            
               Službeni list Europske unije
            
            
               219
            
         22008A0312(01)
   
               L 068/15
            
            
               SLUŽBENI LIST EUROPSKE UNIJE
            
         SPORAZUM
   između Europske zajednice i Hašemitske Kraljevine Jordana o određenim aspektima usluga u zračnom prometu
   EUROPSKA ZAJEDNICA,
   s jedne strane, i
   HAŠEMITSKA KRALJEVINA JORDAN,
   s druge strane,
   (dalje u tekstu „stranke”)
   PRIMJEĆUJUĆI da dvostrani sporazumi o uslugama u zračnom prometu zaključeni između nekoliko država članica Europske zajednice i Hašemitske Kraljevine Jordana sadržavaju odredbe protivne pravu Zajednice;
   PRIMJEĆUJUĆI da Europska zajednica ima isključivu nadležnost u odnosu na neke aspekte koji mogu biti obuhvaćeni bilateralnim sporazumima o uslugama u zračnom prometu između država članica Europske zajednice i trećih zemalja,
   PRIMJEĆUJUĆI da prema pravu Europske zajednice zračni prijevoznici Zajednice osnovani u nekoj od država članica imaju pravo na nediskriminirajući pristup zračnim linijama između država članica Europske zajednice i trećih zemalja,
   UZIMAJUĆI U OBZIR sporazume između Europske zajednice i određenih trećih zemalja koji omogućavaju državljanima tih trećih zemalja stjecanje vlasništva nad zračnim prijevoznicima koji su stekli dozvole u skladu s pravom Europske zajednice,
   PREPOZNAJUĆI da odredbe bilateralnih sporazuma o uslugama zračnog prometa između država članica Europske zajednice i Hašemitske Kraljevine Jordana, koje su u suprotnosti s pravom Europske zajednice, moraju biti u potpunosti usklađene s tim pravom kako bi se uspostavio valjani pravni temelj za zračni promet između Europske zajednice i Hašemitske Kraljevine Jordana te kako bi se održao kontinuitet takvog usluga u zračnom prometu,
   UTVRĐUJUĆI da u skladu s pravom Europske zajednice zračni prijevoznici, u načelu, ne mogu sklapati sporazume koji mogu utjecati na trgovinu između država članica Europske zajednice i koje kao svoj cilj ili učinak imaju sprečavanje, ograničavanje ili narušavanje tržišnog natjecanja,
   PREPOZNAJUĆI da odredbe u bilateralnim sporazumima o zračnom prijevozu sklopljenim između država članica Europske zajednice i Hašemitske Kraljevine Jordana kojima se i. zahtijeva ili potiče sklapanje sporazuma između poduzeća, donošenje odluka udruženja poduzeća ili usklađene prakse koje sprečavaju, narušavaju ili ograničavaju tržišno natjecanje između zračnih prijevoznika na relevantnim rutama; ili ii. učvršćuju učinci bilo kojeg takvog sporazuma, odluke ili usklađene prakse; ili iii. na zračne prijevoznike ili druge privatne gospodarske subjekte prenosi odgovornost za poduzimanje mjera kojima se sprečava, narušava ili ograničava tržišno natjecanje između zračnih prijevoznika na relevantnim rutama, mogu učiniti nedjelotvornim pravila tržišnog natjecanja koja se primjenjuju na poduzeća,
   PRIMJEĆUJUĆI da u sklopu ovih pregovora Europska zajednica nema za cilj povećavanje sveukupnog opsega zračnog prometa između Europske zajednice i Hašemitske Kraljevine Jordana, utjecanje na ravnotežu između zračnih prijevoznika Zajednice i zračnih prijevoznika Hašemitske Kraljevine Jordana, niti pregovaranje o izmjeni odredaba postojećih bilateralnih sporazuma o uslugama u zračnom prometu koji se odnose na prometna prava,
   SPORAZUMJELE SU SE:
   Članak 1.
   Opće odredbe
   1.   U smislu ovog Sporazuma pojam „države članice” znači države članice Europske zajednice.
   2.   Upućivanje u svakom od sporazuma navedenih u Prilogu 1. na državljane države članice koja je stranka u tom Sporazumu, smatra se upućivanjem na državljane država članica Europske zajednice.
   3.   Upućivanje u svakom od sporazuma iz Priloga 1. na zračne prijevoznike ili zrakoplovna poduzeća države članice koja je stranka tog sporazuma smatra se upućivanjem na zračne prijevoznike ili zrakoplovna poduzeća koje je imenovala ta država članica.
   4.   Dodjela prometnih prava nastavlja se provoditi kroz bilateralne dogovore između Hašemitske Kraljevine Jordana i država članica.
   Članak 2.
   Imenovanje od strane države članice
   1.   Odredbe stavaka 2. i 3. ovog članka ukidaju odgovarajuće odredbe članaka navedenih u Prilogu 2. točkama (a) i (b), vezano uz imenovanje zračnog prijevoznika od strane predmetne države članice, njena odobrenja i dozvole koje je dodijelila Hašemitska Kraljevina Jordan te uz odbijanje, opoziv, odgodu ili ograničenje odobrenja, odnosno dozvola zračnog prijevoznika.
   2.   Po primitku takvog određenja od strane države članice, Hašemitska Kraljevina Jordan dodjeljuje odgovarajuća ovlaštenja i dozvole uz najkraći mogući postupak, pod uvjetom:
   
               i.
            
            
               zračni prijevoznik ima poslovni nastan, prema Ugovoru o osnivanju Europske zajednice, na državnom području države članice koja ga imenuje i posjeduje valjanu operativnu licenciju u skladu s pravom Europske zajednice;
            
         
               ii.
            
            
               država članica odgovorna za izdavanje svjedodžbe o sposobnosti zračnog prijevoznika obavlja i održava stvarnu regulatornu kontrolu nad zračnim prijevoznikom i da je relevantno zrakoplovno tijelo jasno utvrđeno u imenovanju; i
            
         
               iii.
            
            
               je zračni prijevoznik u vlasništvu, izravnom ili većinskim udjelom, država članica i/ili državljana država članica i/ili drugih država navedenih u Prilogu 3. i/ili državljana tih drugih država i da te države i/ili ti državljani imaju stvarnu kontrolu nad njim.
            
         3.   Hašemitska Kraljevina Jordan može odbiti, opozvati, suspendirati ili ograničiti ovlaštenja ili dozvole bilo kojem zračnom prijevozniku kojeg je odredila država članica ako:
   
               i.
            
            
               zračni prijevoznik nije osnovan, sukladno Ugovoru o osnivanju Europske zajednice, na državnom području države članice koja ga određuje ili ako ne posjeduje valjanu operativnu licenciju sukladno pravu Europske zajednice; ili
            
         
               ii.
            
            
               država članica odgovorna za izdavanje svjedodžbe o sposobnosti zračnog prijevoznika ne obavlja ili ne održava stvarnu regulatornu kontrolu nad zračnim prijevoznikom ili ako relevantno aeronautičko tijelo nije jasno utvrđeno u imenovanju; ili
            
         
               iii.
            
            
               zračni prijevoznik nije u vlasništvu i nije izravno pod stvarnom kontrolom ili većinskim vlasništvom država članica i/ili državljana država članica, i/ili ostalih zemalja navedenih u Prilogu 3. i/ili državljana tih ostalih zemalja; ili
            
         
               iv.
            
            
               je zračni prijevoznik već ovlašten za letenje na temelju bilateralnog sporazuma između Hašemitske Kraljevine Jordana i neke druge države članice te bi, ostvarivanjem prometnih prava na temelju ovog Sporazuma na liniji koja uključuje točku koja se nalazi u drugoj državi članici, zaobilazila ograničenja prava prometa koje nameće bilateralni sporazum između Hašemitske Kraljevine Jordana i te druge države članice; ili
            
         
               v.
            
            
               imenovani zračni prijevoznik posjeduje Svjedodžbu o sposobnosti koju je izdala država članica i ne postoji bilateralni sporazum o uslugama u zračnom prometu između Hašemitske Kraljevine Jordana i te države članice, a ta je država članica uskratila prometna prava zračnim prijevozniku kojeg je imenovala Hašemitska Kraljevina Jordan.
            
         Ostvarujući svoje pravo prema ovom stavku Hašemitska Kraljevina Jordan ne pravi razliku između zračnih prijevoznika Zajednice na osnovi državljanstva.
   Članak 3.
   Prava vezana uz regulatornu kontrolu
   1.   Odredbe iz stavka 2. ovog članka dopunjuju članke navedene u Prilogu 2. točki (c).
   2.   U slučaju da je država članica odredila zračnog prijevoznika nad kojim regulatornu kontrolu provodi i održava neka druga država članica, prava Hašemitske Kraljevine Jordana prema odredbama o sigurnosti iz sporazuma između države članice koja je imenovala zračnog prijevoznika i Hašemitske Kraljevine Jordana jednako se primjenjuju u vezi s donošenjem, primjenom ili održavanjem sigurnosnih norma od strane te druge države članice te u vezi s operativnim odobrenjem tog zračnog prijevoznika.
   Članak 4.
   Oporezivanje goriva za zrakoplovstvo
   1.   Odredbe iz stavka 2. ovog članka dopunjuju odgovarajuće odredbe članaka navedenih u Prilogu 2. točki (d).
   2.   Neovisno o svim drugim suprotnim odredbama, ništa u svakom od sporazuma navedenih u Prilogu 2. točki (d) ne sprečava državu članicu da nameće porez, carine, naknade ili pristojbe na gorivo isporučeno na njenom državnom području za upotrebu u zrakoplovu imenovanog zračnog prijevoznika Hašemitske Kraljevine Jordana koji prometuje između jedne točke na državnom području te države članice i druge točke na državnom području te države članice ili na području druge države članice.
   Članak 5.
   Tarife za prijevoz unutar Europske zajednice
   1.   Odredbe iz stavka 2. ovog članka dopunjuju članke navedene u Prilogu 2. točki (e).
   2.   Tarife koje zračni prijevoznik(-ci) koje je Hašemitska Kraljevina Jordan imenovala prema nekom od sporazuma navedenih u Prilogu 1. koji sadrži odredbu navedenu u Prilogu 2. točki (e) naplaćuje za prijevoz koji se u potpunosti obavlja unutar Europske zajednice podliježu pravu Europske zajednice.
   Članak 6.
   Sukladnost s pravilima tržišnog natjecanja
   1.   Bez obzira na bilo koju drugu odredbu koja određuje suprotno, ništa u bilo kojem od sporazuma navedenih u Prilogu 1. i. ne zahtijeva niti potiče sklapanje sporazuma između poduzeća, donošenje odluka udruženja poduzeća ili usklađene prakse koje sprečavaju ili narušavaju tržišno natjecanje; ii. ne učvršćuje učinke bilo kojeg takvog sporazuma, odluke ili usklađene prakse; niti iii. prenosi na druge privatne gospodarske subjekte odgovornost za poduzimanje mjera kojima se sprečava, narušava ili ograničava tržišno natjecanje.
   2.   Odredbe sadržane u sporazumima navedenim u Prilogu 1. koje nisu u skladu sa stavkom 1. ovog članka, ne primjenjuju se.
   Članak 7.
   Prilozi Sporazumu
   Prilozi ovom Sporazumu čine njegov sastavni dio.
   Članak 8.
   Revizija ili izmjena
   Stranke mogu ovaj Sporazum u bilo kojem trenutku sporazumno revidirati ili izmijeniti.
   Članak 9.
   Stupanje na snagu i privremena primjena
   1.   Ovaj Sporazum stupa na snagu kada stranke jedna drugu pisanim putem obavijeste da su zaključeni njihovi unutarnji postupci potrebni za stupanje na snagu ovog Sporazuma.
   2.   Bez obzira na stavak 1., stranke su se sporazumjele o privremenoj primjeni ovog Sporazuma od prvog dana mjeseca koji slijedi nakon dana kada ugovorne stranke jedna drugu obavijeste o završetku postupaka potrebnih u tu svrhu.
   3.   Sporazumi i drugi dogovori između država članica i Hašemitske Kraljevine Jordana koji na datum potpisivanja ovog Sporazuma još nisu stupili na snagu te se ne primjenjuju privremeno navedeni su u Prilogu 1. točki (b). Ovaj se Sporazum primjenjuje na sve takve sporazume i aranžmane nakon njihovog stupanja na snagu ili privremene primjene.
   Članak 10.
   Otkaz
   1.   U slučaju da se sporazum naveden u Prilogu 1. raskine, istodobno prestaju sve odredbe ovog Sporazuma koje se odnose na sporazum naveden u Prilogu 1.
   2.   U slučaju da se raskinu svi sporazumi navedeni u Prilogu 1., istodobno prestaje vrijediti i ovaj Sporazum.
   
      U POTVRDU NAVEDENOG, dolje potpisani, valjano ovlašteni za to, potpisali su ovaj Sporazum.
      Sastavljeno u Bruxellesu u dva primjerka, dvadeset petog dana mjeseca veljače dvije tisuće i osme godine, na bugarskom, češkom, danskom, nizozemskom, engleskom, estonskom, finskom, francuskom, njemačkom, grčkom, mađarskom, talijanskom, latvijskom, litavskom, malteškom, poljskom, portugalskom, rumunjskom, slovačkom, slovenskom, španjolskom, švedskom i arapskom jeziku.
      
         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         
            
         
            
         
            
      
      
         За Хашемитското кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno Hashemita di Giordania
         Jordānijas Hāšimītu Karalistes vārdā
         Jordanijos Hašimitų Karalystės vardu
         A Jordán Hasimita Királyság részéről
         Għar-Renju Haxemit tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hašimovské královstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien
         
            
         
            
      
   
   PRILOG 1.
   Popis sporazuma iz članka 1. ovog Sporazuma
   
               (a)
            
            
               Sporazumi o zračnom prometu između Hašemitske Kraljevine Jordana i država članica Europske zajednice koji su na datum potpisivanja ovog Sporazuma sklopljeni, potpisani i/ili se privremeno primjenjuju:
               
                           —
                        
                        
                           Sporazum o zračnom prijevozu između Savezne Vlade Austrije i Vlade Hašemitske Kraljevine Jordana, potpisan u Beču 16. lipnja 1976., dalje u tekstu u Prilogu 2. „Sporazum Jordan – Austrija”;
                           Izmijenjen razmjenom pisama od 23. svibnja i 8. srpnja 1993.;
                           Dopunjen Tajnim memorandumom o suglasnosti sastavljenom u Ammanu 29. listopada 1997.
                        
                     
                           —
                        
                        
                           Sporazum između Vlade Kraljevine Belgije i Vlade Hašemitske Kraljevine Jordana o uspostavi redovitog zračnog prometa između i izvan njihovih državnih područja, potpisan u Ammanu 19. listopada 1960., dalje u tekstu u Prilogu 2. „Sporazum Jordan – Belgija”;
                           Dopunjen Tajnim memorandumom o suglasnosti sastavljenom u Ammanu 15. rujna 1994.
                        
                     
                           —
                        
                        
                           Sporazum između Vlade Republike Bugarske i Vlade Hašemitske Kraljevine Jordana o uslugama zračnog prometa između i izvan njihovih državnih područja, potpisan u Sofiji 25. kolovoza 2001., dalje u tekstu u Prilogu 2. „Sporazum Jordan – Bugarska”;
                        
                     
                           —
                        
                        
                           Sporazum o komercijalnom redovnom zračnom prijevozu između Republike Cipra i Hašemitske Kraljevine Jordana, potpisan u Ammanu 23. travnja 1967., dalje u tekstu u Prilogu 2. „Sporazum Jordan – Cipar”;
                        
                     
                           —
                        
                        
                           Sporazum o uslugama u zračnom prijevozu između Vlade Češke Republike i Vlade Hašemitske Kraljevine Jordana, potpisan u Ammanu 20. rujna 1997., dalje u tekstu u Prilogu 2. „Sporazum Jordan – Češka Republika”.
                        
                     
                           —
                        
                        
                           Sporazum između Vlade Kraljevine Danske i Vlade Hašemitske Kraljevine Jordana o uspostavi redovitog zračnog prometa između i izvan njihovih državnih područja, potpisan u Ammanu 7. prosinca 1961., dalje u tekstu u Prilogu 2. „Sporazum Jordan – Danska”;
                        
                     
                           —
                        
                        
                           Sporazum između Vlade Republike Finske i Vlade Hašemitske Kraljevine Jordana o uslugama zračnog prometa između i izvan njihovih državnih područja, potpisan u Helsinkiju 11. travnja 1978., dalje u tekstu u Prilogu 2. „Sporazum Jordan – Finska”;
                        
                     
                           —
                        
                        
                           Sporazum o uslugama u zračnom prijevozu između Francuske Republike i Hašemitske Kraljevine Jordana, potpisan u Ammanu 30. travnja 1966., dalje u tekstu u Prilogu 2. „Sporazum Jordan – Francuska”;
                           Dopunjen Memorandumom o razumijevanju sastavljenom u Parizu 16. studenoga 1991.
                        
                     
                           —
                        
                        
                           Sporazum o zračnom prijevozu između Savezne Republike Njemačke i Hašemitske Kraljevine Jordana, sastavljen u Bonnu 29. siječnja 1970., s izmjenama, dalje u tekstu u Prilogu 2. „Sporazum Jordan – Njemačka”;
                        
                     
                           —
                        
                        
                           Sporazum o uslugama u komercijalnom redovnom zračnom prometu između Vlade Kraljevine Grčke i Vlade Hašemitske Kraljevine Jordana, potpisan u Ateni 17. travnja 1967., dalje u tekstu u Prilogu 2. „Sporazum Jordan – Grčka”;
                        
                     
                           —
                        
                        
                           Sporazum o zračnom prijevozu između Vlade Irske i Vlade Hašemitske Kraljevine Jordana, parafiran 19. ožujka 1998., dalje u tekstu u Prilogu 2. „Sporazum Jordan – Irska”;
                        
                     
                           —
                        
                        
                           Sporazum između Vlade Talijanske Republike i Vlade Hašemitske Kraljevine Jordana o uspostavi i obavljanju usluga redovitog zračnog prometa, potpisan u Rimu 28. ožujka 1980., dalje u tekstu u Prilogu 2. „Sporazum Jordan – Italija”;
                           Čitati zajedno s Tajnim memorandumom o suglasnosti od 25. lipnja 1978.;
                           Izmijenjen razmjenom pisama od 12. srpnja i 11. rujna 1996.;
                        
                     
                           —
                        
                        
                           Sporazum između Vlade Velikog Vojvodstva Luksemburga i Vlade Hašemitske Kraljevine Jordana o uspostavi i obavljanju usluga redovitog zračnog prometa između i izvan njihovih državnih područja, potpisan u Ammanu 9. travnja 1962., dalje u tekstu u Prilogu 2. „Sporazum Jordan – Luksemburg”;
                        
                     
                           —
                        
                        
                           Nacrt sporazuma između Vlade Malte i Vlade Hašemitske Kraljevine Jordana o uslugama zračnog prometa između i izvan njihovih državnih područja, parafiran i priložen, u obliku Priloga C, Memorandumu o suglasnosti sastavljenom u Ammanu 28. rujna 1999., dalje u tekstu u Prilogu 2. „Nacrt sporazuma Jordan – Malta”;
                        
                     
                           —
                        
                        
                           Sporazum između Vlade Kraljevine Nizozemske i Vlade Hašemitske Kraljevine Jordana o uspostavi i obavljanju usluga redovitog zračnog prometa između i izvan njihovih državnih područja, potpisan u Ammanu 24. kolovoza 1961., dalje u tekstu u Prilogu 2. „Sporazum Jordan – Nizozemska”;
                        
                     
                           —
                        
                        
                           Sporazum o uslugama u zračnom prometu između Vlade Republike Poljske i Vlade Hašemitske Kraljevine Jordana, potpisan u Ammanu 22. studenoga 1993., dalje u tekstu u Prilogu 2. „Sporazum Jordan – Poljska”;
                        
                     
                           —
                        
                        
                           Sporazum o zračnom prijevozu između Vlade Portugala i Vlade Hašemitske Kraljevine Jordana, parafiran i priložen Memorandumu o suglasnosti potpisanom u Lisabonu 29. siječnja 1982., dalje u tekstu u Prilogu „Nacrt sporazuma Jordan – Portugal”;
                        
                     
                           —
                        
                        
                           Sporazum između Vlade Socijalističke Republike Rumunjske i Vlade Hašemitske Kraljevine Jordana o civilnom zračnom prijevozu, potpisan u Bukureštu 17. rujna 1975., dalje u tekstu u Prilogu 2. „Sporazum Jordan – Rumunjska”;
                        
                     
                           —
                        
                        
                           Sporazum o zračnom prijevozu između Vlade Kraljevine Španjolske i Vlade Hašemitske Kraljevine Jordana, potpisan u Madridu 18. svibnja 1977., dalje u tekstu u Prilogu 2. „Sporazum Jordan – Španjolska”;
                        
                     
                           —
                        
                        
                           Sporazum između Vlade Kraljevine Švedske i Vlade Hašemitske Kraljevine Jordana o uspostavi redovitog zračnog prometa između i izvan njihovih državnih područja, potpisan u Ammanu 9. siječnja 1961., dalje u tekstu u Prilogu 2. „Sporazum Jordan – Švedska”;
                        
                     
                           —
                        
                        
                           Sporazum između Vlade Ujedinjene Kraljevine Velike Britanije i Sjeverne Irske i Vlade Hašemitske Kraljevine Jordana o uslugama zračnog prometa između i izvan njihovih državnih područja, potpisan u Ammanu 9. kolovoza 1969., dalje u tekstu u Prilogu 2. „Sporazum Jordan – Ujedinjena Kraljevina”;
                        
                     
                           —
                        
                        
                           Sporazum o uslugama u zračnom prometu između Vlade Ujedinjene Kraljevine Velike Britanije i Sjeverne Irske i Vlade Hašemitske Kraljevine Jordana, parafiran i potpisan u obliku Priloga B, Memoranduma o suglasnosti sastavljenog u Ammanu 13. srpnja 1995., dalje u tekstu u Prilogu 2. „Nacrt revidiranog sporazuma Jordan – Ujedinjena Kraljevina”;
                        
                     
         
               (b)
            
            
               Sporazumi o zračnom prometu i drugi dogovori parafirani ili potpisani između Jordana i država članica Europske zajednice koji, na dan potpisivanja ovog Sporazuma, još nisu stupili na snagu te se ne primjenjuju privremeno:
               [namjerno ostavljeno prazno]
            
         PRILOG 2.
   Popis članaka u sporazumima iz Priloga 1. i iz članaka od 2. do 5. ovog Sporazuma
   
               (a)
            
            
               Imenovanje od strane države članice:
               
                           —
                        
                        
                           članak 3. Sporazuma Jordan – Austrija,
                        
                     
                           —
                        
                        
                           članak 2. Sporazuma Jordan – Belgija,
                        
                     
                           —
                        
                        
                           članak 3. Sporazuma Jordan – Bugarska,
                        
                     
                           —
                        
                        
                           članak 3. Sporazuma Jordan – Cipar,
                        
                     
                           —
                        
                        
                           članak 3. Sporazuma Jordan – Češka Republika,
                        
                     
                           —
                        
                        
                           članak 2. Sporazuma Jordan – Danska,
                        
                     
                           —
                        
                        
                           članak 3. Sporazuma Jordan – Finska,
                        
                     
                           —
                        
                        
                           članak 3. Sporazuma Jordan – Njemačka,
                        
                     
                           —
                        
                        
                           članak 3. Sporazuma Jordan – Grčka,
                        
                     
                           —
                        
                        
                           članak 3. Sporazuma Jordan – Irska,
                        
                     
                           —
                        
                        
                           članak 3. Sporazuma Jordan – Italija,
                        
                     
                           —
                        
                        
                           članak 3. Nacrta sporazuma Jordan – Malta,
                        
                     
                           —
                        
                        
                           članak 2. Sporazuma Jordan – Nizozemska,
                        
                     
                           —
                        
                        
                           članak 3. Sporazuma Jordan – Poljska,
                        
                     
                           —
                        
                        
                           članak 3. Nacrta sporazuma Jordan – Portugal,
                        
                     
                           —
                        
                        
                           članak 3. Sporazuma Jordan – Rumunjska,
                        
                     
                           —
                        
                        
                           članak 3. Sporazuma Jordan – Španjolska,
                        
                     
                           —
                        
                        
                           članak 2. Sporazuma Jordan – Švedska,
                        
                     
                           —
                        
                        
                           članak 3. Sporazuma Jordan – Ujedinjena Kraljevina,
                        
                     
                           —
                        
                        
                           članak 4. Nacrt revidiranog sporazuma Jordan – Ujedinjena Kraljevina;
                        
                     
         
               (b)
            
            
               Odbijanje, opoziv, suspenzija ili ograničenje ovlaštenja ili odobrenja:
               
                           —
                        
                        
                           članak 4. Sporazuma Jordan – Austrija,
                        
                     
                           —
                        
                        
                           članak 5. Sporazuma Jordan – Belgija,
                        
                     
                           —
                        
                        
                           članak 3. Sporazuma Jordan – Bugarska,
                        
                     
                           —
                        
                        
                           članak 6. Sporazuma Jordan – Cipar,
                        
                     
                           —
                        
                        
                           članak 3. Sporazuma Jordan – Češka Republika,
                        
                     
                           —
                        
                        
                           članak 3. Sporazuma Jordan – Danska,
                        
                     
                           —
                        
                        
                           članci 3. i 4. Sporazuma Jordan – Finska,
                        
                     
                           —
                        
                        
                           članak 6. Sporazuma Jordan – Francuska,
                        
                     
                           —
                        
                        
                           članak 4. Sporazuma Jordan – Njemačka,
                        
                     
                           —
                        
                        
                           članak 6. Sporazuma Jordan – Grčka,
                        
                     
                           —
                        
                        
                           članak 3. Sporazuma Jordan – Irska,
                        
                     
                           —
                        
                        
                           članak 3. Sporazuma Jordan – Italija,
                        
                     
                           —
                        
                        
                           članak 5. Sporazuma Jordan – Luksemburg,
                        
                     
                           —
                        
                        
                           članak 4. Nacrta sporazuma Jordan – Malta,
                        
                     
                           —
                        
                        
                           članak 5. Sporazuma Jordan – Nizozemska,
                        
                     
                           —
                        
                        
                           članak 3. Sporazuma Jordan – Poljska,
                        
                     
                           —
                        
                        
                           članci 3. i 4. Nacrta sporazuma Jordan – Portugal,
                        
                     
                           —
                        
                        
                           članak 4. Sporazuma Jordan – Rumunjska,
                        
                     
                           —
                        
                        
                           članak 4. Sporazuma Jordan – Španjolska,
                        
                     
                           —
                        
                        
                           članak 3. Sporazuma Jordan – Švedska,
                        
                     
                           —
                        
                        
                           članak 4. Sporazuma Jordan – Ujedinjena Kraljevina,
                        
                     
                           —
                        
                        
                           članak 5. Nacrt revidiranog sporazuma Jordan – Ujedinjena Kraljevina;
                        
                     
         
               (c)
            
            
               Zakonska kontrola:
               
                           —
                        
                        
                           članak 7. Nacrta sporazuma Jordan – Malta;
                        
                     
         
               (d)
            
            
               Oporezivanje goriva za zrakoplovstvo:
               
                           —
                        
                        
                           članak 8. Sporazuma Jordan – Austrija,
                        
                     
                           —
                        
                        
                           članak 3. Sporazuma Jordan – Belgija,
                        
                     
                           —
                        
                        
                           članak 9. Sporazuma Jordan – Bugarska,
                        
                     
                           —
                        
                        
                           članak 7. Sporazuma Jordan – Cipar,
                        
                     
                           —
                        
                        
                           članak 8. Sporazuma Jordan – Češka Republika,
                        
                     
                           —
                        
                        
                           članak 4. Sporazuma Jordan – Danska,
                        
                     
                           —
                        
                        
                           članak 5. Sporazuma Jordan – Finska,
                        
                     
                           —
                        
                        
                           članak 3. Sporazuma Jordan – Francuska,
                        
                     
                           —
                        
                        
                           članak 6. Sporazuma Jordan – Njemačka,
                        
                     
                           —
                        
                        
                           članak 7. Sporazuma Jordan – Grčka,
                        
                     
                           —
                        
                        
                           članak 13. Sporazuma Jordan – Irska,
                        
                     
                           —
                        
                        
                           članak 5. Sporazuma Jordan – Italija,
                        
                     
                           —
                        
                        
                           članak 3. Sporazuma Jordan – Luksemburg,
                        
                     
                           —
                        
                        
                           članak 5. Nacrta sporazuma Jordan – Malta,
                        
                     
                           —
                        
                        
                           članak 3. Sporazuma Jordan – Nizozemska,
                        
                     
                           —
                        
                        
                           članak 8. Sporazuma Jordan – Poljska,
                        
                     
                           —
                        
                        
                           članak 6. Nacrta sporazuma Jordan – Portugal,
                        
                     
                           —
                        
                        
                           članak 8. Sporazuma Jordan – Rumunjska,
                        
                     
                           —
                        
                        
                           članak 5. Sporazuma Jordan – Španjolska,
                        
                     
                           —
                        
                        
                           članak 4. Sporazuma Jordan – Švedska,
                        
                     
                           —
                        
                        
                           članak 5. Sporazuma Jordan – Ujedinjena Kraljevina,
                        
                     
                           —
                        
                        
                           članak 8. Nacrt revidiranog sporazuma Jordan – Ujedinjena Kraljevina;
                        
                     
         
               (e)
            
            
               Tarife za prijevoz unutar Europske zajednice:
               
                           —
                        
                        
                           članak 10. Sporazuma Jordan – Austrija,
                        
                     
                           —
                        
                        
                           članak 6. Sporazuma Jordan – Belgija,
                        
                     
                           —
                        
                        
                           članak 11. Sporazuma Jordan – Bugarska,
                        
                     
                           —
                        
                        
                           članak 10. Sporazuma Jordan – Cipar,
                        
                     
                           —
                        
                        
                           članak 10. Sporazuma Jordan – Češka Republika,
                        
                     
                           —
                        
                        
                           članak 7. Sporazuma Jordan – Danska,
                        
                     
                           —
                        
                        
                           članak 8. Sporazuma Jordan – Finska,
                        
                     
                           —
                        
                        
                           članak 16. Sporazuma Jordan – Francuska,
                        
                     
                           —
                        
                        
                           članak 9. Sporazuma Jordan – Njemačka,
                        
                     
                           —
                        
                        
                           članak 9. Sporazuma Jordan – Grčka,
                        
                     
                           —
                        
                        
                           članak 7. Sporazuma Jordan – Irska,
                        
                     
                           —
                        
                        
                           članak 8. Sporazuma Jordan – Italija,
                        
                     
                           —
                        
                        
                           članak 6. Sporazuma Jordan – Luksemburg,
                        
                     
                           —
                        
                        
                           članak 10. Nacrta sporazuma Jordan – Malta,
                        
                     
                           —
                        
                        
                           članak 6. Sporazuma Jordan – Nizozemska,
                        
                     
                           —
                        
                        
                           članak 10. Sporazuma Jordan – Poljska,
                        
                     
                           —
                        
                        
                           članak 9. Nacrta sporazuma Jordan – Portugal,
                        
                     
                           —
                        
                        
                           članak 7. Sporazuma Jordan – Rumunjska,
                        
                     
                           —
                        
                        
                           članak 11. Sporazuma Jordan – Španjolska,
                        
                     
                           —
                        
                        
                           članak 7. Sporazuma Jordan – Švedska,
                        
                     
                           —
                        
                        
                           članak 8. Sporazuma Jordan – Ujedinjena Kraljevina,
                        
                     
                           —
                        
                        
                           članak 7. Nacrt revidiranog sporazuma Jordan – Ujedinjena Kraljevina.
                        
                     
         PRILOG 3.
   Popis ostalih država iz članka 2. ovog Sporazuma
   
               (a)
            
            
               Republika Island (prema Sporazumu o Europskom ekonomskom prostoru);
            
         
               (b)
            
            
               Kneževina Lihtenštajn (prema Sporazumu o Europskom ekonomskom prostoru);
            
         
               (c)
            
            
               Kraljevina Norveška (prema Sporazumu o Europskom ekonomskom prostoru);
            
         
               (d)
            
            
               Švicarska Konfederacija (prema Sporazumu o zračnom prometu između Europske zajednice i Švicarske Konfederacije).